Péterfy Gergely: Halál Budán
Péterfy Gergely író, szerkesztő, egyetemi tanár, forgatókönyvíró. 
(Művész családból származik, Dédapja Áprily Lajos költő, műfordító, nagyanyja Jancsó Adrienne előadóművész, nagyapja Jékely Zoltán testvére Péterfi Bori színésznő).
2015-ben az ő regénye, A kitömött barbár nyerte az év regénye díjat.
A Halál Budán Bécs ostromát és Buda visszafoglalásának történetét idézi fel, bár igen távol áll a XIX. századi történelmi regények szemléletétől. A téma eposzi is lehetne, és a szerző gazdagon él az eposzi jellemzőkkel,). Azonban a hírnév, a dicsőség, az eposzi magasságok semmivé (vagy erősen megkérdőjelezhetővé) válnak a regény különböző pontjain.
[bookmark: _GoBack]Az eposz hagyományaihoz kapcsolódik az alábbi pontokon:
· Solari gróf 40 év múltán idézi fel az eseményeket (a hagyomány szerint Homérosz 100 évvel a trójai háború után)
· a főhős, Michele d’Aste eposzi hősként jelenik meg a harcokban (félelmet nem ismerő, páncél nélkül, fehér selyemingben küzd)
· Didó Annával való kapcsolata utalás az Aeneisre (a szerelmes nő máglyán ég el)
· nagyarányú seregszemlék (Péterfinél hulla-seregszemlék is, pl. a halottakból összeállított morbid szoborcsoport). A seregszemle-motívumra utal a regény elején megjelenő tiroli csodagyermek, aki képes 200 ezer embert név és öltözet szerint megkülönböztetni.
· a halál nagyarányú – szinte barokk – képekben jelenik meg (Zrínyi eposza is minta)
 
Szerkezete:
1. Solari gróf visszaemlékezése, beszámolója 40 év után a hős (Michele) anyjának. Emellett képet kapunk a megöregedett gróf mindennapjairól, a kiöregedett énekesnővel kapcsolatos viszonyáról.
2. Egy angol katasztrófaturista szemével látjuk az eseményeket, aki egy nappal lekési a csatát, majd a visszavonuló törököket üldöző csapathoz csatlakozik. Találkozik Michele-lel, Solari gróffal, az ő elbeszéléséből értesülünk a Michele és Didó Anna végzetes szerelméről. (Csak a regény vége felé „áll össze”, hogy ő lesz később a kéz és láb nélküli vásári látványosság).
3. Nem egy elbeszélő van, hanem elbeszélők, nézőpontok sokasága. A történet részben összeáll, de a nézőpontok különbözősége miatt felmerül az „elbeszélhetőség” kérdése.
 
Szereplők:
Sokszereplős alkotásról van szó, a regényben hol egyik, hogy másik kap fő szerepet. Michele d’Aste kevés vonással megrajzolt hős (kissé sematikus). (A regény kezdete azt ígéri, hogy az ő halálának körülményeit fogjuk megtudni – végül nem tudjuk meg.) Hol Solari gróf, hol Lully mester, máskor Túróczy György vagy az ifjú angol  története vezeti a regény fonalát, emellett felbukkannak még kisebb epizód-szereplők is, akiknek nincs köze a fő történetszálhoz (ha van ilyen egyáltalán), pl. a tiroli csodafiú, a zsidó Izsák (szerepük vagy szimbolikus, vagy tovább színesíti a nagyarányú “tablót”.
Elbeszélésmód, stílus:
A regényben számos elbeszélőt, elbeszélői nézőpontot és idősíkot különböztethetünk meg. A regény írója (Péterfy) a google earth-on keresi Solari gróf házát (jelen), Solari gróf és az az ifjú angol is egyes szám első személyű elbeszélő.
A regény stílusa megidézi a barokk nyelvet, dagályos, szürreális, a halál-víziókat tekintve naturális, már-már morbid. Különösen a hullákból felépített „élőkép” („ romló emberi húsból a halál tündérpalotáit emelte”).
Szintén a barokkra emlékeztető vonás a bizarr sokféle megjelenése: a szörnyszülöttek, a háborúban tagjaikat elvesztett élő-halottak, vagy a gróf nekrofíliája.

